**Pályázati felhívás**

**Középiskolai tanulmányaikat folytató diákok részére 2019/2020 tanévre**

***„Ösztöndíjprogram Kondoroson”***

Kondoros Város Önkormányzata meghirdeti az **EFOP-1.5.3-16-2017-00097** azonosító számú **„Településeinkért”** című projekt keretein belül, **„Ösztöndíjprogramját”** a kondorosi középiskolás fiatalok számára.

A települési középiskolai ösztöndíjprogram a Kondoroson állandó lakóhellyel rendelkező tanulóknak két egymást követő tanulmányi félévére (10 hónap) biztosít juttatást.

Az ösztöndíj odaítélésének feltételei:

* állandó kondorosi lakóhely
* magyar állampolgárság,
* utolsó lezárt középiskolai félév tanulmányi átlaga 3,8 feletti
* az ösztöndíj folyósításának időtartama alatt a pályázó középiskolai tanulmányi jogviszonyban áll az általa a pályázatban megjelölt intézménnyel.

Az odaítélhető ösztöndíj összege legfeljebb 10.000.Ft/hó, a támogatható diákok száma 8 fő.

Az ösztöndíj odaítélése nem automatikus. Amennyiben a rendelkezésre álló keretet meghaladja a pályázók száma, úgy a rangsorolás tanulmányi eredmény alapján történik.

Elbírálási szempontok a pályázatnál:

* Fő szempont a tanulmányi átlag
* Egyező tanulmányi átlag esetén a jövedelmi viszony alapján születik döntés

Az egy háztartásban élők egy főre jutó jövedelme nem éri el az öregségi nyugdíj minimum mindenkori összegének (jelenleg 28.500Ft) a háromszorosát (85.500Ft).

Abban az esetben, ha az odaítélés valamelyik feltétele megszűnik, vagy a pályázó bármely adatában, illetve tanulói jogviszonyában változás történik, a pályázónak kötelesége erről az legkésőbb 5 munkanapon belül értesíteni a pályázat kiíróját.

A döntés ellen fellebbezési lehetőségre nincs mód.

Az elnyert ösztöndíjat közvetlen adó- és TB járulékfizetési kötelezettség nem terheli, azonban az adóalapot növelő jövedelemnek számít.

Az ösztöndíj folyósítása az **EFOP-1.5.3-16-2017-00097** azonosító számú **„Településeinkért”** című pályázat támogatói szerződés aláírását követően történik!

**A pályázatok leadási határideje: 2019. augusztus 22. (csütörtök) 14.00 óra.**

Pályázat benyújtásának módja: írásban, **a pályázó által aláírva, három példányban,** az erre rendszeresített nyomtatványon (1. számú melléklet).

A nyomtatvány leadható személyesen Kondoros Város Önkormányzatánál (5553 Kondoros, Hősök tere 4-5.), továbbá postai úton.

A beérkezett pályázatok elbírálásól Szociális és Egészségügyi Bizottság véleményezése után Kondoros Város Képviselő-testülete dönt. A döntéséről a nyertes pályázók írásbeli értesítést kapnak.

A pályázattal kapcsolatban további információt Szilágyi Gréta nyújt a 06 66 589 322-es telefonszámon.